钦定古今图书集成/明伦汇编/家范典/第085卷 > 《艳歌何尝行二首》古乐府
## 钦定古今图书集成/明伦汇编/家范典/第085卷 > 《艳歌何尝行二首》古乐府

飞来双白鹄，乃从西北方。“十十五五，罗列成行。妻卒
被病，行不能相随。五里一返顾，六里一徘徊。吾欲衔
汝去，口噤不能开。吾欲负汝去，毛羽何摧颓。乐哉新
相知，忧来生别离。”踌躇顾群侣，泪下不自知。

念与君离别，气结不能言。各各重自爱，远道归还难。
妾当守空房，闭门下重关。若生当相见，亡者会黄泉。
今日乐相乐，万岁期延年。